પછી રણછોડે આસ્તેથી એ નળાકાર રિસીવર પરથી અલગ કરીને નજીકની ટિપાઈ પર મૂક્યો. રિસીવર એને સ્થાને ગોઠવ્યું. પછી ખડખડાટ હસતાં કહ્યું, ‘મહેરબાનો સાંભળો! કેટલાક અવાજ નાના હોય છે, છતાં ટેલિફોનના તાંબાના વાયરમાંથી એને રિસીવર પડદામાંથી પસાર થતાં મોટા ધડાકાનું રૂપ લઈ લે છે. જાણે બોમ્બ! તમે હમણાં જે ફટાકડાનો અવાજ સાંભળ્યો એ બિચારાને યોગેન્દ્રને તો સાચે જ મોટા એટમ બૉમ્બ જેટલો બનીને સાંભળાયો હશે. સાવ કાનને અડીને! કદાચ એનો કાનનો પડદો ફાટી ગયો હશે. કમ સે કમ થોડા દિવસ લગી તો બેટમજીને એક કાને બહેરખાં રહેવાનો! એબા કાનની દાકતરી તપાસ અને સાક્ષીઓની જુબાની, એ મળીને એની ગુનેગારી સાબિત કરી શકશો.’